|  |  |  |
| --- | --- | --- |
|  | Szigethalom Város Önkormányzat | A Képviselő-testületi ülés meghívó szerinti sorszáma: **1.** |

# E L Ő T E R J E S Z T É S

Szigethalom Város Önkormányzat Képviselő-testületének

*2026.* *január 27. napján 18 órakor tartandó*

*nyilvános, rendes ülésére*

**Tárgy**: A Szigethalmi Szent István Általános Iskola Fejlesztéséért Közalapítvány alapítójának gyűlése az alapító okiratának elfogadása céljából

**Előadó**: Fáki László polgármester

**Készítette**: dr. Takács Lajos igazgatási irodavezető

**Ellenőrizte:** dr. Stiebel Viktória jegyző

*Az előterjesztő megtárgyalásra javasolja*:

***Humánpolitikai és Népjóléti Bizottság (1.)***

Tisztelt Képviselő-testület!

A Szigethalom Város Önkormányzat Képviselő-testülete (a továbbiakban: alapító) által alapított Szigethalmi Szent István Általános Iskola Fejlesztéséért Közalapítvány tisztségviselőinek kinevezése lejárt, ezért szükséges a kuratórium tagjainak, a kuratórium elnökének, valamint a felügyelőbizottság tagjainak a megválasztása.

Az alapító a kuratórium elnökének Németh Leila, 2339 Majosháza, Petőfi utca 42. szám alatti lakost, a Szent István Általános Iskola igazgatóját, kuratóriumi tagoknak Feldéné Ledniczky Gyöngyi, 2300 Ráckeve, Sport utca 2. és Fodor Zsuzsanna Mária, 2315 Szigethalom, Babits Mihály utca 11/B/3 szám alatti lakosokat jelöli.

Az alapító a felügyelőbizottság elnökének Moldván Valéria, 2315 Szigethalom, XIV. utca 7. szám alatti lakost, tagjainak Barna Zsuzsanna 2315 Szigethalom, Diófa utca 25. 2/A; és Regényi Tiborné 2315 Szigethalom, Szabadkai utca 209. szám alatti lakosokat jelöli.

Felkérem a Tisztelt Képviselőket az alábbi két határozati javaslat megvitatására és elfogadására.

**I. Határozati javaslat**

Szigethalom Város Önkormányzat Képviselő-testülete (a továbbiakban: Alapító) a Szigethalmi Szent István Általános Iskola Fejlesztéséért Közalapítvány (a továbbiakban: Alapítvány) alapítójaként módosítja az Alapítvány alapító okiratát az alábbiak szerint.

1. Az alapító okirat IX. alcím 2.) pontjának második mondata helyébe az alábbi mondat lép:

„A kuratórium tagjainak megbízása határozatlan időre szól.”

2. Az alapító okirat IX. alcím 4.) pontja helyébe az alábbi rendelkezés lép:

„Az alapító jogosult a kuratórium egészének vagy egyes tagjainak visszahívására.”

3. Az alapító okirat IX. alcím 16.) pontja helyébe az alábbi rendelkezés lép:

„Az alapító a felügyelőbizottság tagjait határozatlan időre jelöli ki.”

4. Az alapító okirat IX. alcíme a következő 17/A.) ponttal egészül ki:

„Az alapító jogosult a felügyelőbizottság egészének vagy egyes tagjainak visszahívására.”

A Képviselő-testület felkéri Polgármester urat, hogy gondoskodjon az alapító okirat fentiek szerinti módosításáról, és a változásbejegyzési eljárás lefolytatásáról.

**Határidő**: 2026. január 30. az alapító okirat módosítására

2026. február 6. a változásbejegyzés iránti kérelem benyújtása a törvényszékhez

**Felelős**: Fáki László polgármester

**II. Határozati javaslat**

Szigethalom Város Önkormányzat Képviselő-testülete (a továbbiakban: Alapító) a Szigethalmi Szent István Általános Iskola Fejlesztéséért Közalapítvány (a továbbiakban: Alapítvány) alapítójaként úgy dönt, hogy az Alapítvány kuratóriumi tagságára a következő három személyt jelöli ki határozatlan időre:

1. Németh Leila (2339 Majosháza, Petőfi utca 42.)
2. Feldéné Ledniczky Gyöngyi (2300 Ráckeve, Sport utca 2.)
3. Fodor Zsuzsanna Mária (2315 Szigethalom, Babits Mihály utca 11/B/3.)

Az Alapító az Alapítvány kuratóriumának elnöki tisztségére Németh Leilát jelöli ki határozatlan időre.

Az Alapító az Alapítvány felügyelőbizottságába a következő három tagot jelöli ki határozatlan időre:

1. Moldván Valéria, 2315 Szigethalom, XIV. utca 7.
2. Barna Zsuzsanna, 2315 Szigethalom, Diófa utca 25. 2/A.
3. Regényi Tiborné, 2315 Szigethalom, Szabadkai utca 209.

Az Alapító az Alapítvány felügyelőbizottsága elnökének Moldván Valériát jelöli ki határozatlan időre.

A Képviselő-testület felkéri Polgármester urat, hogy gondoskodjon az alapító okirat fentiek szerinti módosításáról, és a változásbejegyzési eljárás lefolytatásáról.

**Határidő:** 2026. január 30. az alapító okirat módosítására

2026. február 6. a változásbejegyzés iránti kérelem benyújtása a törvényszékhez

**Felelős**: Fáki László polgármester

Szigethalom, 2026. január 13.

**Fáki László**

polgármester

Melléklet:

1. számú melléklet: a Szigethalmi Szent István Általános Iskola Fejlesztéséért Közalapítvány változásokat egységes szerkezetbe foglaló alapító okirat tervezete