Okirat száma: SZPMH/926-2/2026

Alapító okirat

módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a Nebuló Közétkeztetési Intézmény alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Nebuló Közétkeztetési Intézmény
      2. rövidített neve: NEKI
   2. A költségvetési szerv
      1. székhelye: 2315 Szigethalom, Thököly utca 37.
      2. telephelyei:

|  |  |  |
| --- | --- | --- |
|  | telephely megnevezése | telephely címe |
| 1. | Szigethalmi Szent István Általános Iskola főzőkonyha | 2315 Szigethalom, Szabadkai utca 64. |
| 2. | Szigethalmi Szent István Általános Iskola tálalókonyha | 2315 Szigethalom, József Attila utca 47. |
| 3. | Nobilis Humán Szolgáltató Szivárvány Bölcsőde főzőkonyha | 2315 Szigethalom, Rákóczi Ferenc utca 149/a. |
| 4. | Nobilis Humán Szolgáltató Tipegő Bölcsőde tálalókonyha | 2315 Szigethalom, József Attila utca 37-39. |
| 5. | Szigethalom Négyszínvirág Óvoda – tálalókonyha | 2315 Szigethalom, Rákóczi Ferenc utca 145. |
| 6. | Szigethalom Négyszínvirág Óvoda Sárga tagóvodája tálalókonyha | 2315 Szigethalom, Szabadkai utca 101. |
| 7. | Szigethalom Négyszínvirág Óvoda Zöld tagóvodája tálalókonyha | 2315 Szigethalom, Szabadkai utca 103. |
| 8. | Szigethalom Négyszínvirág Óvoda Kék tagóvodája tálalókonyha | 2315 Szigethalom, Mű út 6. |
| 9. | Szigethalom Négyszínvirág Óvoda Piros tagóvodája | 2315 Szigethalom, Kolozsvári utca 14. |
| 10. | Szigethalom Egyesített Népjóléti Intézmény tálalókonyha | 2315 Szigethalom, Rákóczi Ferenc utca 147. |
| 11. | Szigethalom Egyesített Népjóléti Intézmény 2. sz. telephely tálalókonyha | 2315 Szigethalom, Rákóczi Ferenc utca 149/b. |
| 12. | Szigethalmi Széchenyi István Általános Iskola főzőkonyha | 2315 Szigethalom, Thököly utca 37. |
| 13. | Nobilis Humán Szolgáltató Cinege Bölcsőde tálalókonyha | 2315 Szigethalom, Váci Mihály utca 78. |

1. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma: 2016. január 1.
   2. A költségvetési szerv alapításáról rendelkező jogszabály: 187/2015.(X.20.) határozat
   3. A költségvetési szerv alapítására, átalakítására, megszüntetésére jogosult szerv
      1. megnevezése: Szigethalom Város Önkormányzat
      2. székhelye: 2315 Szigethalom, Kossuth Lajos utca 10.
2. **A költségvetési szerv irányítása, felügyelete**
   1. A költségvetési szerv irányító szervének
      1. megnevezése: Szigethalom Város Önkormányzat Képviselő-testület
      2. székhelye: 2315 Szigethalom, Kossuth Lajos utca 10.
   2. A költségvetési szerv fenntartójának
      1. megnevezése: Szigethalom Város Önkormányzat
      2. székhelye: 2315 Szigethalom, Kossuth Lajos utca 10.
3. **A költségvetési szerv tevékenysége**
   1. A költségvetési szerv közfeladata: Közétkeztetés köznevelési és szociális intézményekben, tekintettel a gyermekek védelméről és gyámügyi igazgatásról szóló 1997. évi XXXI. törvény, valamint a szociális igazgatásról és a szociális ellátásokról szóló 1993. évi III. törvény előírásaira.
   2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 562200 | Szerződéses étkeztetés és egyéb vendéglátás |

* 1. A költségvetési szerv alaptevékenysége: Intézményi és egyéb étkeztetés, vendéglátás Szigethalom Város Önkormányzat közigazgatási területén lévő működtetési helyeken. Ennek megfelelően köznevelési intézményben gyermekétkeztetés, illetve munkahelyi étkeztetés végzése, továbbá gyermekétkeztetés és munkahelyi étkeztetés végzése bölcsődében, fogyatékosok nappali intézményében. Továbbá szociális étkeztetés végzése az Önkormányzat közigazgatási területén belül.
  2. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 013350 | Az önkormányzati vagyonnal való gazdálkodással kapcsolatos feladatok |
| 2 | 013360 | Más szerv részére végzett pénzügyi-gazdálkodási, üzemeltetési, egyéb szolgáltatások |
| 3 | 096015 | Gyermekétkeztetés köznevelési intézményben |
| 4 | 096025 | Munkahelyi étkeztetés köznevelési intézményben |
| 5 | 104035 | Gyermekétkeztetés bölcsődében, fogyatékosok nappali intézményében |
| 6 | 104036 | Munkahelyi étkeztetés gyermekek napközbeni ellátását biztosító intézményben |
| 7 | 107051 | Szociális étkeztetés szociális konyhán |
| 8 | 102023 | Időskorúak tartós bentlakásos ellátása |

* 1. A költségvetési szerv illetékessége, működési területe: Szigethalom Város közigazgatási területe
  2. A költségvetési szerv vállalkozási tevékenységének felső határa: A vállalkozási tevékenységből származó bevétel a költségvetés tervezett összkiadásához viszonyítva 30 %-os mértéket érhet el.

1. **A költségvetési szerv szervezete és működése**
   1. A költségvetési szerv vezetőjének megbízási rendje: Az intézmény vezetőjét az alapítói jogokkal felruházott irányító szerv – Szigethalom Város Önkormányzat Képviselő-testülete – a közalkalmazottakról szóló 1992. évi XXXIII. törvény 20/A. §-a figyelembevételével közalkalmazotti jogviszony keretein belül, pályázat útján, legfeljebb 5 év határozott időtartamra nevezi ki. Az egyéb munkáltatói jogokat Szigethalom Város Önkormányzat polgármestere gyakorolja.
   2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | a közalkalmazottak jogállásáról szóló 1992. évi XXXIII. törvény, a Kjt. kifejezett rendelkezései hiányában a Munka törvénykönyvéről szóló 2012. évi I. törvény |